FINNOMENA Market Alert: ตลาดหุ้นญี่ปุ่นพุ่ง 2.5% ขานรับ BoJ คงนโยบายการเงิน สวนคาดการณ์ตลาด - FINNOMENA
วันนี้ (18 ม.ค. 66) ตลาดหุ้นญี่ปุ่น (Nikkei 225) ปรับตัวขึ้น 2.5% หลังธนาคารกลางญี่ปุ่น (BoJ) มีมติคงกรอบการเคลื่อนไหวอัตราผลตอบแทนพันธบัตรรัฐบาลญี่ปุ่น (Bond Yield) อายุ 10 ปี ที่ -0.5% ถึง +0.5% สวนการคาดการณ์ของตลาดที่คาดว่า BoJ จะขยายกรอบให้กว้างขึ้น
18 ม.ค. 2566

วันนี้ (18 ม.ค. 66) ตลาดหุ้นญี่ปุ่น (Nikkei 225) ปรับตัวขึ้น 2.5% หลังธนาคารกลางญี่ปุ่น (BoJ) มีมติคงกรอบการเคลื่อนไหวอัตราผลตอบแทนพันธบัตรรัฐบาลญี่ปุ่น (Bond Yield) อายุ 10 ปี ที่ -0.5% ถึง +0.5% สวนการคาดการณ์ของตลาดที่คาดว่า BoJ จะขยายกรอบให้กว้างขึ้น ซึ่งถูกตีความว่าจะเป็นการส่งสัญญาณการใช้นโยบานการเงินที่เข้มงวดขึ้นในอนาคต นอกจากนี้ BoJ ยังคงอัตราดอกเบี้ยนโยบายที่ระดับ -0.1% ซึ่งประเด็นนี้เป็นไปตามที่ตลาดคาด
ด้านค่าเงินเยนอ่อนค่าลงทันที 2.3% เมื่อเทียบกับสกุลเงินดอลลารส์หรัฐฯ และ Bond Yield 10 ปีของญี่ปุ่นปรับตัวลงสู่ระดับ 0.34% จากระดับ 0.5%
FINNOMENA Investment Team มองการคงกรอบการเคลื่อนไหว Bond Yield ครั้งนี้ได้สร้าง Surprise ต่อตลาดอย่างมาก โดยตั้งแต่สัปดาห์ที่ผ่านมาตลาดคาดหวังอย่างมากต่อการประชุม BoJ ในวันนี้ สะท้อนจากการที่ Bond Yield 10 ปีของญี่ปุ่นปรับตัวขึ้นสู่ 0.59% ในเมื่อวานนี้ (ซึ่งเกินกรอบบนที่ BoJ กำหนดที่ระดับ +0.50%) เรามองว่านโยบายการเงินของ BoJ ฝืนทิศทางแนวโน้มอัตราเงินเฟ้อ และนโยบายการเงินทั่วโลก ส่งผลให้ในอนาคตมีแนวโน้มสูงที่ BoJ จะต้องเปลี่ยนนโยบายการเงินให้ตึงตัวมากขึ้น สำหรับปัจจัยสำคัญที่ต้องติดตามและอาจส่งผลต่อการเปลี่ยนทิศทางนโยบายการเงินคือ การหมดวาระของผู้ว่า BoJ คนปัจจุบันคือ คุณ ฮารุฮิโกะ คุโรดะ ในช่วงเดือนเมษายน 2023
สำหรับตลาดหุ้นญี่ปุ่น เรามองว่ายังมี Downside จากปัจจัยมหภาค หาก BoJ มีการกลับทิศทางนโยบายการเงินมาเป็นแบบเข้มงวดตามทิศทางธนาคารกลางโลกทั่ว ขณะที่แรงกดดันด้านเงินเฟ้อของญี่ปุ่นยังคงมีอยู่และยังคงเร่งตัวขึ้นต่อเนื่องสู่ระดับ 3.8% (YoY) ในเดือนธ.ค. 2022 ซึ่งสูงสุดในรอบ 4 ทศวรรษ ในแง่ของการถูกปรับประมาณการกำไรของบริษัท ( Earnings) ยังมีทิศทางโดนปรับลงอย่างต่อเนื่องตั้งแต่ไตรมาส 2 ปี 2022 ขณะที่ Valuation 10 ในรอบปี อยู่ที่ระดับ -1.3 S.D. โดยเรายังคงแนะนำลดสัดส่วนเพื่อลดความเสี่ยงสำหรับหุ้นญี่ปุ่น
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FINNOMENA Market Alert
ตลาดหุ้นญี่ปุ่น
แชร์บทความ: